Eli Landsem

Eli Landsem (født 22. mars 1962) er en norsk fotballtrener og tidligere fotballspiller.

Fra 2009 til 2012 var Landsem landslagstrener for Norges kvinnelandslag i fotball.

Landsem spilte for Orkdal, Troll og Asker i sin aktive karriere. Hun ble cupmester med Asker i 1990 og 1991. Begge gangene scoret hun ett av Askers mål i finalen. Hun ble også seriemester med Asker i 1989 og 1991. Hun debuterte for det norske landslaget som 17-åring i 1979. Hun spilte totalt 15 landskamper og scoret 1 landslagsmål.

Etter sin aktive karriere har hun vært trener for Asker, Lørenskog,  Rælingen herrer (3. divisjon), Rindals-Troll og danske Fortuna Hjørring. Hun trente Asker til seriegull i 1998 og 1999 og cupmesterskap i 2000. Etter å ha vært trener for Fortuna Hjørring i to år, overtok hun igjen som trener for Asker i desember 2005 og satt i tre sesonger frem til laget ble oppløst i 2008. 

Hun har også vært trener på Wang Toppidrettsgymnas. I september 2009 overtok hun etter Bjarne Berntsen som landslagstrener. Hun sluttet da kontrakten hennes løp ut 31. desember 2012.Eli Landsem slutter som landslagstrener. kvinnefotball.no (26. oktober 2012)

Fra desember 2014 til mars 2015 trente hun herrelaget til Fjellhamar Fotballklubb i 4. divisjon.Klubbløs Landsem i Tidens Krav den 14. mars 2015.

Hun er i 2016 aktiv i Småtrolluka for IK Rindals-Troll i Rindal som hun startet i 1984.Kristin Holseth, Alltid gøitj på Småtrolluka i Avisa Sør-Trøndelag den 12. juli 2016.

Senhøstes 2017 ble hun ansatt som sportssjef for Vålerenga Fotball Damer samtidig som Monica Knudsen gikk inn som hovedtrener.Hun blir ny trener i Vålerenga i Aftenposten den 27. november 2017. Etter 2022-sesongen valgte hun å gi seg i jobben, da den ikke lot seg kombinere med hennes sivile lærerjobb. Hun fortsatte i klubben i en annen rolle.

 Referanser 

 Eksterne lenker 


 Profil på Asker FK

Kategori:Norske fotballspillere
Kategori:Norske damelandslagsspillere i fotball
Kategori:Norgesmestere i fotball
Kategori:Norske fotballtrenere
Kategori:Trenere for Norges kvinnelandslag i fotball
Kategori:Personer fra Rindal kommune
Kategori:Fotballspillere for Asker Fotball
Kategori:Fødsler i 1962
Kategori:Pedagoger ved Bjerke videregående skole
Kategori:Norske pedagoger